Innocentius episcopus .... dilecto filio magistro ordinis fratrum Predicatorum salutem ..... Petitio tua nobis exhibita continebat, quod cum aliqui fratres tui ordinis in aliquibus ecclesiis in episcopos eliguntur vel postuluntur: iidem fratres licet proprium velle non habeant aut nolle pro eo quod renuntiaverunt mundo et proprie voluntati, et per se nequeant consentire, tamen irrequisitis prioribus suis provincialibus quorum licentia et testimonium essent in talibus requirenda, dum electionibus sive postulationibus de se factis, temere consentiunt et locorum archiepiscopi fratres ipsos in episcopos assumere ac ordinare presumunt, propter quod plerumque in eodem ordine scandalum genera-[Fol. 30 v°]-tur, super quo provideri per sedem apostolicam humiliter postulastis. Cum autem predictum ordinem, cum sit recte vite speculum, salutifere conversationis exemplum, velimus semper de bono in melius, Deo propitio, prosperari, auctoritate presentium de speciali gratia districtius inhibemus ut nulli prefati ordinis fratres, si eos episcopos eligi aut postulari forte contigerit, electioni sive postulationi de se facte audeant consentire ne[c]aliquis archiepiscopus seu quicumque alius prelatus vel etiam legatus sedis ipsius dictos fratres, nisi de tua vel ipsorum priorum provincialium, qui pro tempore fuerint, licentia aut consensu aut sedis ejusdem speciali mandato ad episcopatus vel alias dignitates extra dictum ordinem assumere vel ordinare presumat. Nos enim decernimus irritum et inane quicquid contra inhibitionem hujusmodi a quibuscumque contigerit attentari, auctoritate sedis apostolice semper salva. Nulli igitur... inhibitionis et constitutionis ... si quis autem..... Datum Perousii, III idus julii. – anno nono.